**ОБЩИНСКА ИЗБИРАТЕЛНА КОМИСИЯ ДИМОВО**

ПРОТОКОЛ № 21 ОТ ЗАСЕДАНИЕ НА ОИК НА 27.10.2015 Г.

Днес, 27.10.2015 г., в 16.30 часа на заседание на ОИК Димово, провеждащо се в сградата на Общинска администрация Димово в Заседателната зала – определена за провеждане на заседанията на ОИК присъстваха следните:

Любослава Йорданова – председател;

Нина Каменова – член;

Игнат Игнатов – член;

Тодоринка Пейчева - член

Христинка Христова – член;

Румен Томов – член;

Татяна Тодорова – член;

Мая Манчева – член;

Мариана Гергова - член.

Налице е кворум за провеждане на заседанието.

ДНЕВЕН РЕД:

|  |  |
| --- | --- |
|  | Материали за заседанието: |
| 1. | Решение относно жалба с Вх. № 11/25.10.2015 г. от Иван Кирилов Тошев, Николай Василев Николов и Ирена Николова Василева от с. Извор. |
| 2. | Решение относно упълномощаване на двама членове на ОИК, които да присъстват при предаването на отпечатаните хартиени бюлетини в печатницата. |
| 3. | Решение относно упълномощаване на член на ОИК да предаде списъците в ГД ГРАО Видин на 28.10.2015 г. |

Заседанието на комисията беше открито и ръководено от председателя.

Не постъпиха предложения за промяна на дневния ред и се пристъпи към обсъждане на т. 1 от същия.

Председателят на ОИК докладва получена жалба с Вх. № 11/25.10.2015 г. от Иван Кирилов Тошев, Николай Василев Николов и Ирена Николова Василева от с. Извор. В нея жалбоподателите твърдят, че в секцията в с. Извор лицата Веско Младенов Велков и Пролетка Николчова Младенова са гласували по настоящ адрес, а в същото време са получили информация, че същите са гласували и в секцията в с. Ивановци.

След направена проверка в списъците за гласуване се установи, че Веско Младенов Велков и Пролетка Николчова Младенова действително са гласували в секцията в с. Извор по настоящ адрес. Същите са вписани в двата списъка – и за местни избори, и за национален референдум в секцията в с. Извор, тъй като са подали заявления за гласуване по настоящ адрес и съответно са упражнили и правата си на глас по настоящ адрес.

При направена проверка в служба ГРАО при Общинска администрация Димово в НБД „Население“ се установи, че Веско Младенов Велков и Пролетка Николчова Младенова са с отразен постоянен адрес в с. Ивановци, община Видин.

Извън правомощията на ОИК Димово обаче е да установява дали лицата са гласували и в с. Ивановци по постоянен адрес. В секцията в с. Извор са имали право да гласуват, тъй като са вписани в избирателния списък по настоящ адрес, настоящият им адрес е заявен преди дата 24.04.2015 г. – за местни избори и преди 10.08.2015 г. – за национален референдум и са подали заявление за гласуване по настоящ адрес, което е обработено от служба ГРАО в Общинска администрация Димово.

Поради тази причина и на основание ИК, и установеното от проверката, ви предлагам да оставим жалбата без разглеждане и да изпратим цялата преписка за извършване на проверка от страна на Районна прокуратура Белоградчик по компетентност.

След проведеното обсъждане се премина към гласуване. Гласували 9 членове на ОИК Димово: ЗА - 9 /Любослава Йорданова; Нина Каменова; Игнат Игнатов; Тодоринка Пейчева; Христинка Христова; Румен Томов; Татяна Тодорова; Мая Манчева и Мариана Гергова/ ПРОТИВ – няма.

Общинската избирателна комисия Димово на основание чл. 87, ал. 1, т. 22 от ИК

**РЕШИ:**

ОСТАВЯ БЕЗ РАЗГЛЕЖДАНЕ жалба с Вх. № 11/25.10.2015 г. от Иван Кирилов Тошев, Николай Василев Николов и Ирена Николова Василева от с. Извор.

ИЗПРАЩА преписката на Районна прокуратура Белоградчик по компетентност.

Пристъпи се към обсъждане на т. 2 от дневния ред.

С оглед насрочването на втори тур следва да бъдат упълномощени двама представители на ОИК, които ще приемат бюлетините и ще съпровождат транспортирането на същите.

Мариана Гергова предложи двамата членове на ОИК да бъдат ЛЮБОСЛАВА ВЕНЕЛИНОВА ЙОРДАНОВА и НИНА ПЕТКОВА КАМЕНОВА, а като резервен член да бъде упълномощен ИВАН ВИДОЛОВ ИВАНОВ.

Други предложения не постъпиха.

След проведеното обсъждане се премина към гласуване. Гласували 9 членове на ОИК Димово: ЗА - 9 /Любослава Йорданова; Нина Каменова; Игнат Игнатов; Тодоринка Пейчева; Христинка Христова; Румен Томов; Татяна Тодорова; Мая Манчева и Мариана Гергова/ ПРОТИВ – няма.

На основание чл. 87, ал. 1, т. 9 от ИК, ОИК Димово

**РЕШИ:**

Упълномощава ЛЮБОСЛАВА ВЕНЕЛИНОВА ЙОРДАНОВА и НИНА ПЕТКОВА КАМЕНОВА, които да приемат и съпроводят бюлетините до Областна администрация Видин. Определя и упълномощава резервен представител на ОИК Димово, който при необходимост да замести един от двамата упълномощени представители – ИВАН ВИДОЛОВ ИВАНОВ.

Пристъпи се към обсъждане на т. 3 от дневния ред.

С оглед приключването на местните избори – първи тур следва да бъдат предадени избирателните списъци на ГД ГРАО Видин. Поради тази причина следва да бъде упълномощен член на ОИК, който да предаде избирателните списъци на ГД ГРАО Видин на 28.10.2015 г.

Мариана Гергова предложи да бъде упълномощена Любослава Йорданова да предаде избирателните списъци на ГД ГРАО Видин.

Други предложения не постъпиха.

След проведеното обсъждане се премина към гласуване. Гласували 9 членове на ОИК Димово: ЗА - 9 /Любослава Йорданова; Нина Каменова; Игнат Игнатов; Тодоринка Пейчева; Христинка Христова; Румен Томов; Татяна Тодорова; Мая Манчева и Мариана Гергова/ ПРОТИВ – няма.

На основание чл. 87, ал. 1, т. 34 от ИК, ОИК Димово

**РЕШИ:**

Упълномощава ЛЮБОСЛАВА ВЕНЕЛИНОВА ЙОРДАНОВА да предаде избирателните списъци на ГД ГРАО Видин на 28.10.2015 г.

След изчерпване на дневния ред председателят закри заседанието в 17.00 часа.

ПРЕДСЕДАТЕЛ :

ЧЛЕН:

/МАРИАНА ГЕРГОВА

СЪГЛ. РЕШЕНИЕ № 10/09.09.2015 г./